জনাব গাফফার চৌধুরীর আরেকটি মিথ্যাচারের কথা আমি আগেই বলেছি এবং তা হচ্ছে দাঙ্গার কারণে মাওলানা মওদূদীর ফাঁসির আদেশ। প্রকৃত ব্যাপার হচ্ছে পাঞ্জাবের সামরিক আদালত “কাদিয়ানী সমস্যা” নামক একটি পুস্তিকা রচনার কারণেই মাওলানা মওদূদীকে ফাঁসির দণ্ড দিয়েছিলেন। মজার ব্যাপার হচ্ছে, যে বই রচনার জন্য তাকে ফাঁসির দণ্ড দেয়া হয়েছিল সেই বইটি সরকার বাজেয়াপ্ত করেননি। সেটি মূল ও তরজমা আকারে এখনো বাজারে চালু আছে। বিশ্বের বহু ভাষায় তা পাওয়া যায়। সামরিক আদালতের দণ্ডের বিরুদ্ধে রুজু করা মামলায় উচ্চ আদালতের রায়ে মাওলানা মওদূদীর ফাঁসির দণ্ড মওকুফ হয় এবং তিনি বেকসুর খালাস পান।